Азакуан еилазгаз дахьырхәхоит.
02.06.2017
Аҧсны закуандарыла зыргылара иаҿу аобиектқәа раанкылара, аҧхьаҟа ус еиҧш иҟоу аилагарақәа ҟамларц азы ахылаҧшра ҕәҕәа шыҟаҵатәу, уҳәа азҵаарақәа жәпакы ирылацәажәан аҳәынҭқарра Ахада Рауль Ҳаџьымба ақалақьқәеи араионқәеи рхадацәеи, архитекторцәеи, Атәыла апрокурор хадеи алархәны имҩаҧигаз аилатәараҿы.
627
Аҧсны закуандарыла зыргылара иаҿу аобиектқәа раанкылара, аҧхьаҟа ус еиҧш иҟоу аилагарақәа ҟамларц азы ахылаҧшра ҕәҕәа шыҟаҵатәу, уҳәа азҵаарақәа жәпакы ирылацәажәан аҳәынҭқарра Ахада Рауль Ҳаџьымба ақалақьқәеи араионқәеи рхадацәеи, архитекторцәеи, Атәыла апрокурор хадеи алархәны имҩаҧигаз аилатәараҿы.
Аиҧылара аартуа, аҳәынҭқарра Ахада Рауль Ҳаџьымба иҳәеит, Пицунда имҩаҧгаз агәаҭарақәа иаадырҧшыз аилагарақәа рзы аӡәы дышшаҭамхо- зегьы иахәҭоу аус ишақәыршәахо. Егьырҭ араионқәеи ақалақьқәеи рҿгьы агәаҭарақәа шымҩаҧырго. Аиҧылараҿы иҳәан, иара убас , Аҧсны ақалақьқәа зегьы рҿы аҭагылазаашьа еиҧшхо ишалагаз, архитектуратә хаҿра шеицакыз. Рауль Ҳаџьымба иазгәеиҭеит, закуанадарыла имҩаҧырго аргыларақәа зегьы шаанкылатәу.
Аҧсны апрокурор хада Зураб Ачба аиҧылара иалахәыз ирзеиҭеиҳәеит, апрокуратура имҩаҧнагахьоу аусурақәа ртәы. Иара иҳәеит, Гагреи Аҟәеи рраионқәа рҿы аилагарақәа шаарҧшыз, аусҭҵаарагьы шхацырку. Ауадаҩрақәа ыҟоуп аусӡбарҭақәа рҿгьы. Атәыла Ахада иҳәеит, аӡәгьы дышшаҭамхо азакуан еилазгаз дызусҭзаалак иахәҭоу аус ишақәыршәахо. Аиҧылараҿы иазааҭгылан, иара убас Аҧсны араионқәа зегьы рҿы агәаҭарақәа шымҩаҧгатәу , аха убри аан зегьы еидгылан аус рур шакәу, мап анакәха алҵшәақәа ҳәа акагь шыҟамло. «Аӡәы амал ирҳауеит ҳәа, аҳәынҭқарра ижьар ҟалаӡом,- иҳәеит Рауль Ҳаџьымба.
Ақалақьқәеи араионқәеи рхадацәа ари азҵаараҿы ирыду аҭакҧхықәра ҳаракуп , -ҳәа азгәаҭан аиҧылараҿы. Рауль Ҳаџьымба иҳәеит, зегьы еидгылан аус рур шакәу.
Фатима Гьергьиа, Алықьса Агәхаа, АТ.
Оцените новость:
+1
+2
+3
+4
+5
Сохраните ссылку или поделитесь с друзьями